*Lietuvos Aukščiausiojo Teismo 2022-02-11,  nutartis (Nr.* 2-69-3-13605-2017-5) *dėl skolos priteisimo iš gyventojo už nesumokėtą patiektą šilumą bei atsijungimo nuo CŠT tinklo teisėtumo   
LŠTA teisininko komentaras*

*Kauno energija šiame ginče skundė apeliacinio teismo nutartį dėl gyventojui susikaupusios skolos už laikotarpį nuo 2011 m. spalio 1 d. iki 2013 m. gegužės 1 d. ir dėl neteisėto atsijungimo nuo centrinio šilumos tiekėjo tinklo.* Lietuvos Aukščiausiojo teismo (toliau – LAT) atrankos kolegija 2022 m. vasario 11 d. atmetė AB “Kauno energija” kasacinį skundą remiantis šiais argumentais:

1. Kasaciniame skunde nepakanka vien tik nurodyti kasacijos pagrindą – įvardinto kasacijos pagrindo buvimą būtina pagrįsti išsamiais teisiniais argumentais (CPK 347 straipsnio 1 dalies 3 punktas):
   * Turi būti nurodytas sprendimas ar nutartis, dėl kurių peržiūrėjimo paduodamas kasacinis skundas;
   * Turtiniuose ginčuose nurodoma ginčijama suma;
   * Turi būti nurodyti išsamūs teisiniai argumentai, kurie patvirtina šio CPK 346 straipsnyje nurodytų kasacijos pagrindų buvimą.

LAT teigimu, remiantis CPK 346 str. Kasatoriaus prašyme ***negali būti naujų argumentų (įrodymų ir aplinkybių)***, kurie nebuvo pateikti pirmos ir apeliacinės instancijos teismuose. Vadinasi, kasacinis skundas galimas tik dėl tiksliai argumentuotos teisės normos pažeidimo, kurio teismai neįvertino du kartus, tačiau negalima remtis tais pačiais argumentais, tik pakeičiant teksto formuluotę, paliekant teksto turinį tokį pat. Atkreiptinas dėmesys, kad paduodant LAT kasacinį skundą, būtina laikytis CPK 346, 347 str. ypatingos tvarkos, kadangi pagausėjus kreipimosi į LAT skundų skaičiui, atliekamas griežtesnis formalios tvarkos patikrinimas, rečiau atsižvelgiama į akivaizdžius dalykus. Esant galimybei, visada prieš pateikiant ieškinį ar skundą teismui, rekomenduotina, dar kartą pasitarti su kitu teisininku (kolega), ar advokatų kontora.

Atsijungimo nuo CŠT tinkle būdai ir sąlygos aptartos šioje nuorodoje ([Atsijungimai nuo CŠT – Lietuvos šilumos tiekėjų asociacija (lsta.lt)](https://lsta.lt/atsijungimai-nuo-cst/) Šiuo konkrečiu atveju dėl nepateisinamai ilgo teisminio proceso, rekomenduotina vadovautis teismų praktika, ypatingai šios bylos argumentacija: [Byla A-858-940-10 - eTeismai](https://eteismai.lt/byla/58505638605704/A-858-940-10).